Թէեւ Սարդարապատի մէջ պարտւած ռազմականօրէն, այդուհանդերձ՝ Թբիլիսիի մէջ, ուր կենտրոնացած էր Անդրկովկասեան Սէյմի կառավարութիւնը, թուրքերը պարարտ հող գտած էին օգտւելու Ռուսաստանի ժամանակաւոր բացակայութենէն եւ լեցնելու... պարապը: Պատահական զուգադիպութիւն չէր, հետեւաբար, որ յունիսի 4-ին Բաթումի մէջ «հաշտութեան» պայմանագիր ստորագրող Հայաստանի դաշնակցական ղեկավարութիւնը յունիսի 7-ին ամբողջ թափով եւ Ռոստոմի ղեկավարութեամբ կռւի դաշտ նետւեցաւ Բաքւի մէջ՝ թուրքական արշաւանքը ձախողութեան մատնելու համար: Բայց Բաքւի հերոսամարտին մասին՝ կարժէ առանձի՛ն անդրադարձ: